三成聞家康去，乃遣嫡子重家說大谷吉繼，議起兵事。繼吉業受秀賴檄，名在征冊中，將闔家康而東。聞重家說如此，大驚，急偕之至佐和山。三成身迓十里，即與議誅家康事。繼吉素知家康之能，知三成必敗，乃力勸三成止。三成說之再三。繼吉不從，拂袖引去。或有勸三成即誅之者，三成叱曰：「刑部雖不吾從，然事終無洩也。」是夜，大谷吉繼引部曲數千人復至。三成問曰：「刑部復至者何也？」繼吉呼曰：「佐吉！寧忘少時事耶？吾今以殘軀為汝死矣！」三成感泣，內繼吉，與計議。